dh-unibe/image-text_koenigsfelden-charters-post-1500 huggingface dataset:
Wir, Alb̄, von gottes gnaden hˀtzog ze Osterrich, ✳ ze Styr ✳ und ze Chernd̄, vergehen und thuͦn kūt ✳
allen den, die disen brief sehent oder hoͤrent lesen, ✳ das wir den geistlichen frowen und unsern
liebē ✳ ✳ der epthissenn und ✳ ✳ dem convente ze Chùngesfelt, unserr stift, ✳ gegeben haben und
geben mit disem brief ✳ vier march hˀren gùlte unsers eigen, das ze Gebisdorf gelegen ist. ✳ des
ersten den Obern Hof, der giltet ze zinse sibendhalben mût kˀnen, ✳ sehs mût roggē, ✳ drìzehendhalben mût habnˀ, ✳ dri mùt vasmuͤs, ein swin, das siben schilling gelten sol, ✳ ein lamp, das ahtzehē d̄
geltē sol, ✳ und huͤnr und eigˀ. ✳ it̄ die huͦben an Grīppa, dù giltet ze zinse ✳ drì mût kˀnen, ✳ ein malter
habern ✳ und vier swin, dù drizig schilling wert sin sùllent, sehs huͤnr und hundert eigˀ. it̄ Ruͦd̄
zer Gullen huͦbe, dù ze zinse giltet vier mût kˀnen, ✳ ein malter habern, ✳ vier swin, der jeglichs
siben schilling gelten sol. ✳ it̄ Gulhorns guͤt, das giltet zwein mùt kˀnen, zwein mùt ✳ habˀn un̄ eiger, huͤr̄.
und han in disù guͤter und gùlte gegeben ✳ mit der bescheidenheit, ✳ das si da von eweclich began
sùllent den jartag ✳ unserr lieben swester ✳ Katherinen, ✳ unsers lieben bruͦders hˀtzog Lup̄, seligen,
witebē, ✳ mit messen, ✳ mit vigilien, ✳ mit spenden, mit kertzen ✳ und mit andren dingen in alle die wise, als unsers bruͦders hˀtzog Lup̄, seligē, ir wirtes, jartag verschriben ist. ✳ wir wellē oͧch, swenne
wir oder unser erben dù vorgnanten guͤter wider von in koͧffen wellen, das si uns dù wider ze koͧffen gebē umbe hundert march silbers ✳ und die selben hundert march wider an legen an ein geltentz guͦt, ✳ da von si eweclich den jartag usrihten und begangen. ✳ und des ze einem urchunde,
so geben wir in disen brief, besigelt mit unsˀm ingesigel, ✳ der gegeben ist ze Chùngesfelt,
anno dn̄i millīmo tricentesimo tricesimoseptimo. ✳
Königsf. 156
Kgsf. 156
337
K
E ✳ 45 ✳
ij b
Gebistorf vj
umb iiij march hˀrn̄ gùlt ꝫc
vom Obern
Hof
unnd schuͦpissz am
Grim̄pa
stàtt recht
A ✳ 71 ✳
Staatsarchiv
AARGAU
der vj
ze Gebistorf geleg₎ dis guͦt
daz
jarzit hˀzog Lùpoltz selig₎
froͧwen dˀ brief
ùbˀ herzog Lùipols sailicen jarzt vrowẽ jarzit